open-index/open-wikipedia-markdown huggingface dataset:
NGC 3184

Ο **[[Νέος Γενικός Κατάλογος|NGC]] 3184** είναι σπειροειδής γαλαξίας ο οποίος απέχει περίπου 40 εκατομμύρια έτη φωτός και βρίσκεται στον αστερισμό Μεγάλη Άρκτος. Έχει δύο περιοχές HII (γενέσεως νέων αστέρων) που ονομάζονται NGC 3180 και NGC 3181. Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 18 Μαρτίου 1787.

Αξιοσημείωτα σε αυτόν τον γαλαξία είναι η αφθονία των βαρέων στοιχείων, καθώς και ο SN 1999gi, ένας υπερκαινοφανής αστέρας Τύπου ΙΙ με φαινόμενο μέγεθος 14, ο οποίος ανιχνεύθηκε στις 9 Δεκεμβρίου 1999.  Άλλοι υπερκαινοφανείς στον NGC 3184 ήταν οι 1921B (mag 13.5), 1921C (mag 11) και 1937F (mag 13.5). Στις 31 Μαΐου 2010 ο Koichi Itagaki εντόπισε επίσης τον σουπερνόβα SN 2010dn (φαιν μέγεθος 17) που ενδέχεται να οφείλεται στην έκρηξη ενός αστέρα LBV (Luminous Βlue Variable). Εκ τότε έχουν παρατηρηθεί άλλοι δύο υπερκαινοφανείς στον γαλαξία, οι 2016bkv (τύπου ΙΙ) και AT2019sfe.

## Δείτε επίσης
* Μεσιέ 101

## Παραπομπές


## Αναφορές

## Εξωτερικοί σύνδεσμοι

* '''APOD''': Spiral Galaxy NGC 3184 (9/20/00)
* Spiral Galaxy NGC 3184 & Supernova 1999gi (20-inch F/8.1 Ritchey Chretien Cassegrain)
* Supernova 1999gi in NGC 3184 (supernovae.net)
* Discovery image of SN2010dn (2010-05-31 mag 17.5) /  Wikisky DSS2 and SDSS zoom-in of the same region

3184
Κατηγορία:Σπειροειδείς γαλαξίες
Κατηγορία:Μεγάλη Άρκτος
30087
05557
Σάλλυ Καρρ

Η **Σάλλυ Καρρ** είναι τραγουδίστρια από την Σκωτία με το συγκρότημα Middle of the Road. Γεννήθηκε το 1945 από πατέρα ανθρακωρύχο. Παντρεύτηκε το 1978 και απέκτησε ένα γιο. Με το συγκρότημα της γνώρισε μεγάλη επιτυχία, ενώ ανέβηκε στα τσαρτ με τα τραγούδια *Soley, Soley*, *Chirpy Chirpy Cheep Cheep*, *Where's your Mama gone?* και *Woke up this morning* and my *Mama was gone*.

Κατηγορία:Σκωτσέζοι τραγουδιστές
Κωνσταντίνος Παπαδογιάννης

Ο **Κωνσταντίνος Παπαδογιάννης**  (θάνατος: 25 Οκτωβρίου 1961, Αθήνα) ήταν Έλληνας νομικός και πολιτικός.

## Βιογραφία
Ο Κωνσταντίνος Κ. Παπαδογιάννης σπούδασε νομικά. Ήταν σύμβουλος του Ελεγκτικού Συνεδρίου. Εξελέγη βουλευτής Χανίων το 1923. Αργότερα υπηρέτησε και ως νομάρχης. Απεβίωσε στις 25 Οκτωβρίου 1961 και κηδεύτηκε την επομένη στο Πρώτο Νεκροταφείο Αθηνών.

## Παραπομπές


Κατηγορία:Βουλευτές Χανίων
Κατηγορία:Έλληνες Νομάρχες
Εμμανουήλ Ι. Παπαδογιάννης

Ο **Εμμανουήλ Ι. Παπαδογιάννης** (πέθανε στις 30 Μαΐου 1961) ήταν Έλληνας δικηγόρος και Νομάρχης.

## Βιογραφία
Σπούδασε νομικά και εργάστηκε ως δικηγόρος. Υπηρέτησε ως Νομάρχης Καβάλας από τις 6 Μαρτίου 1945 έως τις 27 Ιουλίου 1945. Πέθανε το 1961 και κηδεύτηκε από το Πρώτο Νεκροταφείο Αθηνών.

## Παραπομπές


Κατηγορία:Νομάρχες Καβάλας
Θέμα Καλουδίων

Το **Θέμα Καλουδίων** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, στρατηγίδα, κατά τον 10ο αιώνα.

Η Στρατηγίδα βρισκόταν στην περιοχή της Μελιτηνής κοντά στον Ευφράτη, υα Καλούδια ήταν η αρχαία Κλαυδιάς, και περιελάμβανε τα Καλούδια, μικρή κώμη με την γύρω της περιοχή. Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές

## Παραπομπές


Κατηγορία:Θέματα της Βυζαντινής Αυτοκρατορίας
Θέμα Αδατά

Το **Θέμα Αδατά ή Αδάτων** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, στρατηγίδα, κατά τον 10ο αιώνα.

Τα Άδατα βρισκόταν στην περιοχή της Καππαδοκίας και αρχικά ανήκαν στο Θέμα Καππαδοκίας, και περιελάμβανε τα Άδατα με το κάστρο και την γύρω περιοχή. Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές

## Παραπομπές


Κατηγορία:Θέματα της Βυζαντινής Αυτοκρατορίας
Λευκή του Ανζού (1250-1269)

Η **Λευκή του Ανζού** (*Blanche of Anjou*, 1250 – 1269) ήταν κόρη του Καρόλου του Ανζού και της Βεατρίκης της Προβηγκίας. Από τη μεριά του πατέρα της ήταν εγγονή του βασιλιά της Γαλλίας Λουδοβίκου Η΄ του Λέοντα και της Λευκής της Καστίλης, προς τιμή της οποίας πήρε το όνομά της.

## Βιογραφικά στοιχεία
Παντρεύτηκε το 1265 με τον Ροβέρτο Γ΄ Νταμπιέρ, ο οποίος αργότερα έγινε κόμης της Φλάνδρας και μαζί του έκανε έναν γιο, τον Κάρολο.  Η Λευκή απεβίωσε το 1269, σε ηλικία μόλις 19 ετών, από άγνωστη αιτία θανάτου και λίγα χρόνια αργότερα απεβίωσε και ο γιος της. Σύμφωνα με ορισμένες πηγές, ο Κάρολος δηλητηριάστηκε από τη μητριά του Γιολάντα Β΄ του Νεβέρ, τη δεύτερη σύζυγο του πατέρα του, Ροβέρτου Γ΄.

## Πρόγονοι


## Παραπομπές
 		


## Πηγές

*Randall Fegley, The Golden Spurs of Kortrijk: How the Knights of France Fell to the Foot Soldiers of Flanders in 1302, (McFarland & Co., 2002), 104.

Κατηγορία:Οίκος των Ανζού - Νάπολης
Χαρίσιος Βαμβακάς

Ο **Χαρίσιος Βαμβακάς** (Κοζάνη, 1872 - Θεσσαλονίκη, 31 Αυγούστου 1952) ήταν Έλληνας βενιζελικός πολιτικός που διετέλεσε Δήμαρχος Θεσσαλονίκης από το 1931 ως το 1933. Με τους ορθούς διπλωματικούς του χειρισμούς συνετέλεσε ώστε με τη συνθήκη των Σεβρών να παραδοθεί η Δυτική Θράκη στην Ελλάδα.

## Βιογραφία
### Πρώτα χρόνια και σπουδές
Καταγόταν από εύπορη οικογένεια της Κοζάνης. Μετά τη βασική εκπαίδευση στην Κοζάνη, σπούδασε νομικά στο Πανεπιστήμιο Αθηνών και έπειτα στην Ελβετία, όπου αναγορεύτηκε σε διδάκτορα. Στη Γενεύη ίδρυσε και τον πρώτο ελληνικό σύλλογο φοιτητών. Για μερικά χρόνια έζησε στην Κωνσταντινούπολη. Ασχολήθηκε και με τη δημοσιογραφία, καθώς διηύθυνε και εξέδιδε στα γαλλικά την εφημερίδα "Tribune".
### Πολιτική σταδιοδρομία
Έχοντας την υποστήριξη του Πατριάρχη Ιωακείμ Γ΄ εξελέγη βουλευτής Σερβίων και Κοζάνης στο Οθωμανικό Κοινοβούλιο το 1909 και αντικατέστησε τον Κωνσταντίνο Δρίζη, εκλεγμένο βουλευτή, ο οποίος παραιτήθηκε από την έδρα του υπέρ του Βαμβακά. Υπήρξε ένας από τους στενότερους συνεργάτες του Ελευθερίου Βενιζέλου και εκπρόσωπος στα συνέδρια της ειρήνης στις διαπραγματεύσεις για τη Θράκη με τον Γάλλο στρατηγό Σαρπί. Αγωνίστηκε και πέτυχε να αποφασιστεί η προσάρτηση της Δυτικής Θράκης στην Ελλάδα με μία ψήφο, εκείνη του φίλου του, Χαφούζ Αλί στην συνέλευση. Μετά την προσάρτηση της Θράκης έγινε Γενικός Διοικητής Ανατολικής Θράκης. 
Εξελέγη γερουσιαστής και υπηρέτησε από τις 21 Απριλίου 1929 ως την παραίτησή του στις 7 Δεκεμβρίου 1930, προκειμένου να είναι υποψήφιος δήμαρχος στη Θεσσαλονίκη. Διετέλεσε επίσης αντιπρόεδρος της Γερουσίας από τις 22 Νοεμβρίου 1929 ως τις 3 Ιουλίου 1930. 
Κέρδισε τις εκλογές του 1931 με το Κόμμα Φιλελευθέρων και ορκίστηκε Δήμαρχος Θεσσαλονίκης. Ωστόσο, δύο χρόνια μετά, στις 30 Ιουνίου 1933 παύθηκε, στο πλαίσιο αντιβενιζελικών διώξεων με εντολή του Γενικού Διοικητή Μακεδονίας, Φίλιππου Δραγούμη.

### Τελευταία χρόνια και θάνατος
Αργότερα, ο Βαμβακάς ασχολήθηκε και με το εμπόριο.

Aπεβίωσε στη Θεσσαλονίκη  στις 31 Αυγούστου 1952. Το όνομά του δόθηκε σε οδούς στη Θεσσαλονίκη, τις Συκιές την Ξάνθη, την Κομοτηνή κ.α. Ήταν διαζευγμένος με 5 παιδιά.

## Παραπομπές


## Επιπλέον πηγές
* "Η απελευθέρωση της Δυτικής Θράκης. Από το αρχείο του Χαρίσιου Βαμβακά". Επιμέλεια Καλλιόπης Παπαθανάση – Μουσιοπούλου. Αθήναι, 1975
* Παν. Λιούφη, "Ιστορία της Κοζάνης". Εν Αθήναις 1924, ανατύπωση 1994.

Κατηγορία:Έλληνες γερουσιαστές
Κατηγορία:Δήμαρχοι Θεσσαλονίκης
Θέμα Καησούν

Το **Θέμα Καησούν ή Κεσσούνιον** ήταν διοικητική διαίρεση της Βυζαντινής Αυτοκρατορίας, ένα μικρό συνοριακό Θέμα, στρατηγίδα, κατά τον 10ο αιώνα. Το Καησούν (σήμερα Keysoun, Τουρκία) ήταν φρούριο στην περιοχή της Κομμαγηνής, στα σύνορα της αυτοκρατορίας και κοντά στην Γερμανίκεια.

Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές κατά τον 10ο αιώνα, όταν κλεισούρες στην Καππαδοκία την Κιλικία και στο Λυκανδόν αναβαθμίστηκαν από τον αυτοκράτορα σε θέματα. Το Καησούν ήταν έδρα στρατηγού, γνωστός στρατηγός του κάστρου αναφέρεται ο Βασίλειος ο Ληστής, που έχασε το κάστρο, που ανήκε τότε στο Δουκάτο της Αντιόχειας και δεν ήταν ξεχωριστό θέμα, από τους σταυροφόρους. 

Με την Συνθήκη της Δεαβόλεως αναγνωρίστηκε η επικυριαρχία στο Καησούν από τους σταυροφόρους και τον Βαλδουίνο της Βουλώνης από τον Αλέξιο Α΄ Κομνηνό.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Θέμα Δαουθά

Το **Θέμα Δαουθά** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, στρατηγίδα, κατά τον 10ο αιώνα.

Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές κατά τον 10ο αιώνα, όταν κλεισούρες στην Καππαδοκία την Κιλικία και στο Λυκανδόν αναβαθμίστηκαν από τον αυτοκράτορα σε θέματα ή ήταν περιοχές που επανακατακτήθηκαν από τον ίδιο. Ο Δαουθάς ήταν κάποια οχυρωμένη κώμη ή κάστρο που ήταν έδρα στρατηγού. 

## Παραπομπές


Κατηγορία:Θέματα της Βυζαντινής Αυτοκρατορίας
Θέμα Θράκης και Μακεδονίας

Το **Θέμα Θράκης και Μακεδονίας** ήταν θέμα, δηλαδή διοικητική διαίρεση, της Βυζαντινής Αυτοκρατορίας κατά τον 11ο και 12ο αιώνα.

Το θέμα δημιουργήθηκε περίπου το 1074 αλλά πιστεύεται ότι ίσως τα δύο παλιά θέματα, Θράκης και Μακεδονίας, πριν γίνουν ένα θέμα, διοικούνταν από κοινού από τον 10ο αιώνα. Αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο. Πρωτεύουσα του θέματος ήταν η Αρκαδιούπολις.

Γνωστοί διοικητές ήταν οι :
* Στέφανος, 10ος αιώνας
* Κατακαλών Ταρχανειώτης, 1074
* Κωνσταντίνος Σκληρός, 11ος αιώνας

## Παραπομπές


## Πηγές

* 
* 
* 

Κατηγορία:Θέματα της Βυζαντινής Αυτοκρατορίας
Θέμα Αδριανουπόλεως και Διδυμότειχου

Το **Θέμα Αδριανουπόλεως και Διδυμότειχου** ήταν διοικητική διαίρεση της Βυζαντινής Αυτοκρατορίας, Θέμα, στην Ανατολική Θράκη, κατά τον 12ο αιώνα. Το θέμα αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο. Πρωτεύουσα του θέματος ήταν η Αδριανούπολη.

Πιστεύεται ότι η περιοχή αποσπάστηκε από το Θέμα Μακεδονίας, άγνωστο πότε, για να αποτελέσει ξεχωριστό Θέμα είτε για αμυντικούς ή φορολογικούς και δικαστικούς λόγους. Διοικητής-δούξ της Αδριανούπολης αναφέρεται ένας και τον 10ο αιώνα, αλλά και τον 11ο, χωρίς να είναι γνωστό αν υπήρξε τότε θέμα, γενικά υποστηρίζεται η εκδοχή ότι δημιουργήθηκε τον 12ο αιώνα,

Γνωστοί διοικητές της Αδριανούπολης ή του Θέματος ήταν οι :
* Θυμολέοντας ο Πατρίκιος, 10ος αιώνας
* Κωνσταντίνος Αριανίτης, ο πρώτος δούξ, γύρω στο 1048
* ανώνυμος, κατεπάνω, 1077
* Βασίλειος Πρωτοσπαθάριος, εκ προσώπου, 11ος αιώνας
* Νικόλαος, εκ προσώπου, 11ος αιώνας

## Παραπομπές


## Πηγές
* Νικόλαος Σ.  Ακριτίδης, Η εκκλησιαστική γεωγραφία του Οικουμενικού Πατριαρχείου από τον 9ο αιώνα έως το 1453
* Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη 

Κατηγορία:Θέματα της Βυζαντινής Αυτοκρατορίας
Θέμα Αγχιάλου

Το **Θέμα Αγχιάλου** ήταν διοικητική διαίρεση της Βυζαντινής Αυτοκρατορίας, Θέμα, στην σημερινή Βουλγαρία, κατά τον 11o και 12ο αιώνα.

Το θέμα αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο. Πρωτεύουσα του θέματος ήταν η Αγχίαλος η σημερινή Πομόρια. Πιθανότατα το θέμα καταλύθηκε το 1204 όταν η πόλη καταλήφθηκε από τους Σταυροφόρους κι έπειτα από τους Βούλγαρους.

Από τα τέλη του 11ου αιώνα η Αγχιάλος ήταν έδρα στρατηγού, το 1118 αναφέρεται έδρα δούξ. Στο θέμα περιλαμβάνονταν οι πόλεις Μεσημβρία, Δελβετός και Σωζόπολη και πιστεύεται ότι δημιουργήθηκε μετά την κατάργηση του Θέματος Παρίστριων ή αποσπάστηκε από το Θέμα Θράκης.

Γνωστοί διοικητές ήταν οι :
* Βλαδτζέρτης, 11ος αιώνας
* Σιαούς, 1118 - ?
* Κωνσταντίνος Στηθάτος, γύρω στο 1186

## Παραπομπές


## Πηγές
* Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη
* Νικόλαος Σ.  Ακριτίδης, Η εκκλησιαστική γεωγραφία του Οικουμενικού Πατριαρχείου από τον 9ο αιώνα έως το 1453

Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Κατηγορία:Αγχίαλος
International Crops Research Institute for the Semi-Arid Tropics

Το **Διεθνές Ινστιτούτο Ερευνών για τις Καλλιέργειες στις Ημιάνυδρες Τροπικές Περιοχές (ICRISAT)** είναι ένας διεθνής οργανισμός που πραγματοποιεί γεωργική έρευνα για την ανάπτυξη της υπαίθρου. Εδρεύει στο Παταντσέρου (Υντεραμπάντ, Τελανγκάνα, Ινδία) με αρκετά περιφερειακά κέντρα στο Μπαμάκο (Μάλι), το Ναϊρόμπι (Κένυα) και ερευνητικούς σταθμούς στο Νιαμέι (Νίγηρας), το Κάνο (Νιγηρία), το Λιλόνγκουε (Μαλάουι), την Αντίς Αμπέμπα (Αιθιοπία), το Μπουλαβάγιο (Ζιμπάμπουε). Ιδρύθηκε το 1972 από κοινοπραξία οργανισμών και το καταστατικό της υπεγράφη από τη FAO και τον UNDP.

Από την ίδρυσή του Ινστιτούτου η χώρα υποδοχής Ινδία τού χορήγησε ειδικό καθεστώς ως οργάνωση του ΟΗΕ που δρα σε ινδικό έδαφος με φορολογικά προνόμια.

Το ICRISAT διοικείται από διεθνές διοικητικό συμβούλιο. Ο νυν γενικός διευθυντής είναι ο Δρ Ντέιβιντ Μπέργκβινσον και πρόεδρος του Διοικητικού Συμβουλίου είναι ο καθηγητής Τσάντρα Μαντραμούτου. Ως ίδρυμα υιοθέτησε την πολιτική της ελεύθερης πρόσβασης για τις ερευνητικές δημοσιεύσεις της το 2009. Από τον Ιούνιο του 2010, έγιναν έλευθερα διαθέσιμες περίπου 3000 δημοσιεύσεις.

## Παραπομπές-σημειώσεις

## Εξωτερικοί σύνδεσμοι

Κατηγορία:Ερευνητικά κέντρα στην Ινδία
Κατηγορία:Διεθνείς οργανισμοί
Θέμα Χερρονήσου

Το **Θέμα Χερρονήσου** ήταν διοικητική διαίρεση της Βυζαντινής Αυτοκρατορίας, Θέμα, στην Θράκη και την σημερινή Τουρκία, κατά τον 12ο αιώνα. Θρακική Χερρόνησος αποκαλούνταν στον μεσαίωνα η σημερινή Χερσόνησος της Καλλίπολης.

Το θέμα αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο. Υπάρχει η εκδοχή ότι ίσως να ιδρύθηκε νωρίτερα από τον 12 αιώνα, αλλά τον 11ο για καλύτερη αμυντική προστασία της Κωνσταντινούπολης λόγω αναφοράς στρατηγών της περιοχής των στενών του Βοσπόρου, καταργήθηκε το 1204 με την κατάληψη της περιοχής από τους Λατίνους.

## Παραπομπές


## Πηγές
* Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη
* Νικόλαος Σ.  Ακριτίδης, Η εκκλησιαστική γεωγραφία του Οικουμενικού Πατριαρχείου από τον 9ο αιώνα έως το 1453

Κατηγορία:Θέματα της Βυζαντινής Αυτοκρατορίας
Εζέν Καριέρ

Ο **Εζέν Καριέρ** (γαλλ.:*Eugène Anatole Carrière*, 1849 Γκουρνέ, Σέιν-ε-Μάρν - 1906 Παρίσι) ήταν Γάλλος ζωγράφος του 19ου αιώνα και των αρχών του 20ού.

## Βιογραφία
Γεννήθηκε στις 16 Ιανουαρίου 1849 σε προάστιο του Παρισιού. Ο πατέρας του Λεόν Καριέρ ήταν Φλαμανδός ενώ η μητέρα του Ελίζαμπεθ Βέτζελ καταγόταν από την Αλσατία. Μεγάλωσε στο Στρασβούργο όπου διδάχτηκε λιθογραφία. Έπειτα, παρά τις συμβουλές του πατέρα του συνέχισε τις σπουδές του στη Σχολή Καλών Τεχνών του Παρισιού. Αργότερα μαθήτευσε στο εργαστήριο του ζωγράφου Αλεξάντρ Καμπανέλ. Από το γάμο του με την Sophie Desmouceaux απέκτησε επτά παιδιά ενώ για να συντηρήσει την πολύτεκνη οικογένεια του αναγκάστηκε να κάνει διάφορες εργασίες. Ο ίδιος παρουσίαζε τα έργα του σε διάφορες ομαδικές εκθέσεις από το 1879 ενώ το 1891 διοργάνωσε την παρθενική ατομική του έκθεση. Υπήρξε καθηγητής στην ιδιωτική καλλιτεχνική σχολή Λα Παλέτ και το 1899 ίδρυσε ιδιόκτητη ιδιωτική ακαδημία. Συνδέθηκε φιλικά με γνωστές προσωπικότητες της εποχής του όπως ο Ωγκύστ Ροντέν, ο Γκωγκέν και ο Βερλαίν. Πέθανε στο Παρίσι στις 27 Μαρτίου 1906. To 1897 είχε τιμηθεί από το γαλλικό κράτος με το σταυρό της Λεγεώνας της Τιμής.

## Τεχνοτροπία & έργο
Ο Καριέρ θεωρείται ως ένας από τους κύριους εκπροσώπους του γαλλικού συμβολισμού των τελών του 19ου αιώνα. Ασχολήθηκε με τη ζωγραφική και σε μικρότερο βαθμό με τις γκραβούρες, τις αφίσες και το σκίτσο. Οι πίνακες του διακρίνονται για τον ήπιο και απαλό τόνο και για το ιδιαίτερο ύφος από το οποίο περιβάλλονται.

Έργα του βρίσκονται σε διάφορα μουσεία του κόσμου όπως το Μητροπολιτικό Μουσείο Τέχνης της Νέας Υόρκης, το Μουσείο Πούσκιν, το Εθνικό Μουσείο Καλών Τεχνών του Μπουένος Άιρες και η Εθνική Πινακοθήκη της Ελλάδας.

## Γκαλερί

File:Her-mothers-kiss-eugene-carriere.jpg|Το φιλί της μητέρας της (1899).
File:Portrait of Paul Gauguin by Eugène Carrière 1891.jpeg|Πορτραίτο του Πωλ Γκωγκέν (1891).
File:Roger Marx par Eugène Carrière.jpg|Πορτραίτο του Γάλλου κριτικού τέχνης, Ροζέ Μαρξ (1886).
File:Carrière Reading.JPG|Διάβασμα (περ. 1890-1895).


## Παραπομπές

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Θέμα Μεσηβρίας

Το **Θέμα Μεσημβρίας** ήταν διοικητική διαίρεση της Βυζαντινής Αυτοκρατορίας, Θέμα, στην Θράκη, κατά τον 13ο αιώνα. Πρωτεύουσα ήταν η Μεσημβρία η σημερινή Νεσέμπαρ της Βουλγαρίας

Το θέμα δημιουργήθηκε από τον αυτοκράτορα Μιχαήλ Η´ Παλαιολόγο το 1265 όταν ανακατέλαβε την πόλη. Πρωτύτερα αναφέρεται ότι ανήκε στο Θέμα Αγχιάλου.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Παταντσέρου

Το **Παταντσέρου** (*Patancheru*) επίσης γνωστό ως *Πατάν Τσερούβου*, είναι μία από τις μεγαλύτερες βιομηχανικές ζώνες, που βρίσκεται περίπου 32 χλμ από το κέντρο της πόλης Υντεραμπάντ της Ινδίας στην εθνική οδό Υντεραμπάντ-Σολαπούρ, και περίπου 18 χλμ από την πόλη HITEC. Στην περιοχή βρίσκονται ναοί που χτίστηκαν μεταξύ του 12ου και 15ου αιώνα. Στο Παταντσέρου εδρεύει το ερευνητικό ινστιτούτο του ΟΗΕ ICRISAT. Στην περιοχή εδρεύουν επίσης περισσότερα από 90 εργοστάσια παρασκευής φαρμακευτικών προϊόντων, που μετέτρεψαν με τα απόβλητά τους τα νερά τοπικού ποταμού στα πιο μολυσμένα νερά του κόσμου. [1]

## Γεωγραφία
Το Παταντσέρου βρίσκεται σε γεωγραφικό στίγμα ., με μέση ανύψωση 522&nbsp;μέτρα (1712&nbsp;feet). Η Λίμνη Σάκι βρίκεται πολύ κοντά στον σταθμό λεωφορείων της περιοχής.

## Δημογραφία
Σύμφωνα με την απογραφή του 2011 το Παταντσέρου είχε πληθυσμό 40.332 άτομα. Στο συγκεκριμένο δημογραφικό δείγμα του 2011 οι εγγράμματοι αντιπροσωπεύουν το 66% του συνολικού πληθυσμού, ενώ  το 14% του πληθυσμού είναι ηλικίας κάτω των 6 ετών.

## Παραπομπές-σημειώσεις


Κατηγορία:Πόλεις της Ινδίας
Θέμα Μελάγινων

Το **Θέμα Μελάγινων** ήταν διοικητική διαίρεση της Βυζαντινής Αυτοκρατορίας, Θέμα, στη Μικρά Ασία, κατά τον 12ο αιώνα. Πρωτεύουσα ήταν το κάστρο Μελάγινα ή Μελάγγεια στη Μικρά Ασία

Το κάστρο ή οχυρό αναφέρεται «άπληκτον», σαν τόπος προετοιμασίας και συγκεντρώσεως του αυτοκρατορικού στρατού και συνάντησης του αυτοκράτορα μαζί του κατά κάποια εκστρατεία, όπου τα Μελάγινα ήταν βασικά η αφετηρία. Ανήκε πριν γίνει ξεχωριστό Θέμα στο Θέμα Οπτιμάτων όπου εκεί έδρευαν τα στρατεύματα του.

## Παραπομπές


Κατηγορία:Θέματα της Βυζαντινής Αυτοκρατορίας
Αλμπέρ Μαρκέ

Ο **Αλμπέρ Μαρκέ** (*Albert Marquet*, 1875 Μπορντώ - 1947 Παρίσι) ήταν Γάλλος ζωγράφος που συνδέθηκε με το καλλιτεχνικό κίνημα του φωβισμού.

## Βιογραφία
Γεννήθηκε το 1875 στο Μπορντώ και ξεκίνησε τις σπουδές του σε εφηβική ηλικία από τη Σχολή Διακοσμητικών Τεχνών του Παρισιού όπου συναντήθηκε με τον Ανρί Ματίς με τον οποίο συνδέθηκε με μια βαθιά φιλία που κράτησε μέχρι το τέλος της ζωής του. Έπειτα μαζί με τον Ματίς σπούδασε στη Σχολή Καλών Τεχνών του Παρισιού πλάι στον Γκυστάβ Μορώ και μετά συνδέεται με τη *Société des Artistes Indépendants*. Από το 1920 και μετά ξεκίνησε μια σειρά ταξιδιών σε χώρες της Αφρικής (Αλγερία, Τυνησία, Αίγυπτος κλπ) και της Ευρώπης (Ισπανία, Ιταλία, ΕΣΣΔ, Ολλανδία, Σουηδία κλπ) για καλλιτεχνικούς λόγους. 

Ξεκίνησε την εκθεσιακή του δραστηριότητα με τη συμμετοχή του στις ομαδικές εκθέσεις των ανεξάρτητων καλλιτεχνών του Παρισιού κατά τα τέλη του 19ου αιώνα και το 1907 πραγματοποίησε την παρθενική ατομική του έκθεση. Πέθανε το 1947 στο Παρίσι.

## Τεχνοτροπία & έργο
Ο Μαρκέ ασχολήθηκε κατά κύριο λόγο με την τοπιογραφία ενώ τα έργα του περιλαμβάνουν θαλασσογραφίες, προσωπογραφίες και γυναικείο γυμνό. Συνδέθηκε με το καλλιτεχνικό ρεύμα του φωβισμού ενώ τα επόμενα χρόνια στράφηκε προς τον νατουραλισμό. Κατά την πρώτη περίοδο της καλλιτεχνικής του δημιουργίας οι πίνακες του διακρίνονταν για την αφθονία στο χρώμα ενώ αργότερα τα έργα του θα γίνουν λεία, λεπτοδουλεμένα και με περισσότερη έμφαση στην πινελιά.

## Γκαλερί


File:Bassin du Roy (Le Havre, France) by Albert Marquet.jpg|*Χάβρη, Bassin du Roy* 
File:A. Marquet Vue de Paris Quai du Louvre (1906) Musée Faure.jpg|*Η αποβάθρα του Λούβρου*, 1906, Αιξ-λε-Μπαιν, Musée Faure 



## Παραπομπές


Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Κατηγορία:Φωβισμός
Πρόγραμμα των Ηνωμένων Εθνών για την Ανάπτυξη

Το **Πρόγραμμα των Ηνωμένων Εθνών για την Ανάπτυξη** (UNDP) είναι το παγκόσμιο δίκτυο ανάπτυξης των Ηνωμένων Εθνών.

Με έδρα τη Νέα Υόρκη, το UNDP υποστηρίζει την αλλαγή και συνδέει τις χώρες με τη γνώση, την εμπειρία και τους πόρους που θα βοηθήσουν τους ανθρώπους να χτίσουν μια καλύτερη ζωή. Παρέχει συμβουλές εμπειρογνωμόνων, κατάρτιση και επιχορηγήσεις προς τις αναπτυσσόμενες χώρες, με έμφαση στη βοήθεια προς τις λιγότερο ανεπτυγμένες χώρες.

Το UNDP κατέχει το *status* του εκτελεστικού συμβουλίου στη Γενική Συνέλευση του Οργανισμού Ηνωμένων Εθνών. Ο Διοικητής του UNDP είναι ο τρίτος υψηλότερος αξιωματούχος των Ηνωμένων Εθνών μετά τον Γενικό Γραμματέα των Ηνωμένων Εθνών και τον Αναπληρωτή Γενικό Γραμματέα. 

Για την επίτευξη των Στόχων της Χιλιετίας και να ενθαρρύνει την παγκόσμια ανάπτυξη, ο UNDP επικεντρώνεται στη μείωση της φτώχειας, στο HIV/ AIDS, στη δημοκρατική διακυβέρνηση, την ενέργεια και το περιβάλλον, την κοινωνική ανάπτυξη, την πρόληψη των κρίσεων και την ανάκαμψη. Ο UNDP ενθαρρύνει επίσης την προστασία των ανθρωπίνων δικαιωμάτων και τη χειραφέτηση των γυναικών σε όλα τα προγράμματα του. Το Γραφείο του UNDP για την Έκθεση της Ανθρώπινης Ανάπτυξης δημοσιεύει την ετήσια Έκθεση Ανθρώπινης Ανάπτυξης (από το 1990), στην οποία μετριέται και αναλύεται η παγκόσμια αναπτυξιακή πορεία. Εκτός από την παγκόσμια έκθεση, το UNDP δημοσιεύει περιφερειακές, εθνικές και τοπικές αναφορές για την ανθρώπινη ανάπτυξη.

Το UNDP χρηματοδοτείται εξ ολοκλήρου από εθελοντικές συνεισφορές κρατών-μελών του ΟΗΕ. Η οργάνωση δραστηριοποιείται σε 177 χώρες, όπου συνεργάζεται με τις τοπικές κυβερνήσεις, ώστε να ανταποκριθούν στις προκλήσεις της ανάπτυξης και την ανάπτυξη των τοπικών δυνατοτήτων. Επιπλέον, το UNDP λειτουργεί σε διεθνές επίπεδο για να βοηθήσει τις χώρες να επιτύχουν τους Αναπτυξιακούς Στόχους της Χιλιετίας (MDGs). Επί του παρόντος, το UNDP είναι μία από τις κύριες υπηρεσίες των Ηνωμένων Εθνών που εμπλέκονται στη διαμόρφωση της Αναπτυξιακής Ατζέντας μετά το 2015.

Το UNDP συνεργάζεται με έθνη ώστε να αναπτύξουν τις δικές τους λύσεις στις παγκόσμιες και εθνικές αναπτυξιακές προκλήσεις. Καθώς αναπτύσσονται οι τοπικές δυνατότητες, τα μέλη-κράτη αντλούν επιχειρησιακή εμπειρία από τους ανθρώπους του UNDP και το ευρύ φάσμα των συνεργατών του.

## Επικεφαλής (Administrators)

 
 
## Παραπομπές σημειώσεις


## Εξωτερικοί σύνδεσμοι

* Official UNDP web site
* Official UNDP job site 
* Official UNDP Twitter Stream
* Official UNDP Facebook Page
* Official UNDP LinkedIn Page
* Official UNDP Instagram Account
* Official UNDP Google Plus Page
* UNDP for Beginners: a short, comprehensive introduction to the UNDP; Also available in French and Spanish.
* United Nations Rule of Law: United Nations Development Programme , on the rule of law work conducted by the United Nations Development Programme.
* Declaration on Social Progress and Development
* UNDP Europe and CIS
* Twitter Europe and CIS Stream
* Knowledge Pilot Platform for Latin America and the Caribbean
* / UNDP International Policy Centre for Inclusive Growth

Κατηγορία:Διεθνείς οργανισμοί
Κατηγορία:Οργανισμός Ηνωμένων Εθνών
Κατηγορία:Οικονομική ανάπτυξη
Θέμα Κιλβιανών

Το **Θέμα Κιλβιανών ή Κελβιανών** ήταν διοικητική διαίρεση της Βυζαντινής Αυτοκρατορίας, Θέμα, στην Λυδία της Μικράς Ασίας, κατά τον 13ο αιώνα. Τα Κελβιανά ήταν μικρή κώμη και κάστρο πολύ κοντά στην Φιλαδέλφεια και βρίσκονταν στην Κελβιάνα πεδιάδα ανάμεσα στα όρη Τμώλος και Μεσωγίδος.

Το Θέμα αρχικά δημιουργήθηκε στα πλαίσια της Αυτοκρατορία της Νίκαιας μαζί με το Θέμα Μυλάσσης και Μελανουδίου και το Θέμα Νεοκάστρων. Από τις αρχές του 12ου αιώνα αναφέρεται ήδη η στρατιωτική περιφέρεια της Φιλαδέλφειας και Κελβιανών

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Αυτοκρατορία της Νίκαιας
Φρούριο Σούβλαιον

Το **Φρούριο Σούβλαιον** ήταν οχύρωση της Βυζαντινής Αυτοκρατορίας στην Φρυγία της Μικράς Ασίας και κοντά στην Απάμεια.

Το φρούριο βρισκόταν στις πηγές του Μαιάνδρου και χτίστηκε από τον Μανουήλ Α΄ Κομνηνό το 1175. Ονομάστηκε έτσι από το χωριό Σούβλαιον που βρισκόταν εκεί. Το φρούριο έλεγχε τον δρόμο από την Σωζόπολη στην πεδιάδα της Πεντάπολης και από την Ευμένια στην κοιλάδα του Λύκου.

Το φρούριο καταστράφηκε μόλις το 1176 από τον ίδιο τον Μανουήλ που το έχτισε, μετά την ήττα του στην Μάχη του Μυριοκέφαλου για στρατηγικούς λόγους και να μην πέσει στα χέρια των Τούρκων.

## Παραπομπές


## Πηγές
* Ραγιά, Ευθυμία (2004, Εθνικό και Καποδιστριακό Πανεπιστήμιο Αθηνών (ΕΚΠΑ)), Η κοιλάδα του Μαιάνδρου (7ος-13ος αι.): γεωγραφία και ιστορία

Κατηγορία:Βυζαντινά κάστρα
Θέμα Σκάμανδρου

μικρογραφία|Χάρτης της περιοχής του 1801
Το **Θέμα Σκάμανδρου** ήταν διοικητική διαίρεση της Αυτοκρατορίας της Νίκαιας και έπειτα της Βυζαντινής Αυτοκρατορίας, Θέμα, στην Τρωάδα της Μικράς Ασίας, κατά τον 13ο αιώνα. 

Δημιουργήθηκε στα μέσα του 13ου αιώνα όταν απελευθερώθηκε η περιοχή από τους Λατίνους. Διοικητής τους θέματος ήταν ένας ανώτερος στρατιωτικός με τον τίτλο του Δούξ.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Αυτοκρατορία της Νίκαιας
Ζακ Γκόλντσμιθ

Ο **Ζακ Γκόλντσμιθ** (αγγλ. *Frank Zacharias Robin "Zac" Goldsmith*, γεννημένος στις 20 Ιανουαρίου 1975) είναι Άγγλος συντηρητικός πολιτικός του Λονδίνου και οικολόγος.

Σπούδασε στο Κολλέγιο του Ήτον. Από το 2010 μέχρι το 2016 ήταν μέλος του βρετανικού κοινοβουλίου για το Πάρκο του Ρίτσμοντ. Από το 2017 έχει υπάρξει μέλος του βρετανικού κοινοβουλίου για το Πάρκο του Ρίτσμοντ και πάλι.

## Παραπομπές


## Εξωτερικοί σύνδεσμοι
* www.burkespeerage.com 
* www.londonelects.org.uk  
* www.telegraph.co.uk 
* ''Who's Who'' 2015 bio 

Κατηγορία:Βρετανοί πολιτικοί
Ταινιοθήκη Θεσσαλονίκης

Η **Ταινιοθήκη Θεσσαλονίκης** ιδρύθηκε το Νοέμβριο του 2012 από το Φεστιβάλ Κινηματογράφου Θεσσαλονίκης. Δραστηριότητα της Ταινιοθήκης Θεσσαλονίκης είναι η προβολή κινηματογραφικών ταινιών και η προώθηση των παγκόσμιων αισθητικών ρευμάτων στο χώρο του κινηματογράφου.

## Έργο
Με βάση τη συλλογή ταινιών της αλλά και συνέργιες με ανάλογους ελληνικούς ή ξένους οργανισμούς, παρουσιάζει ταινίες του κλασικού κινηματογράφου, αφιερώματα-ρετροσπεκτίβες σε μεγάλους δημιουργούς του παρελθόντος αλλά και νέους σκηνοθέτες, αφιερώματα σε σύγχρονες εθνικές κινηματογραφίες. Επιπλέον των προηγουμένων διοργανώνει επίσης εκθέσεις, διαλέξεις σεμινάρια, και ανοιχτές συζητήσεις που αποσκοπούν σε μια ολοκληρωμένη κατανόηση του κινηματογράφου σαν τέχνη.

Στη μέχρι τώρα δραστηριότητα της Ταινιοθήκης Θεσσαλονίκης περιλαμβάνονται κύκλοι ταινιών -αφιερώματα σε σημαντικούς δημιουργούς της 7ης τέχνης όπως «Οτάρ Ιοσελιάνι: Η ανέμελη ζωή», «Καρλ Ντράγιερ: Amor omnia», «Ίνγκμαρ Μπέργκμαν: Ακτινογραφώντας την ανθρώπινη ψυχή», «Ζυλ Ντασσέν: ένας Αμερικανός Έλληνας», «Rainer Werner Fassbinder: Πληθωρικός και ενοχλητικός», «Μικελάντζελο Αντονιόνι: Βυθομετρώντας την άβυσσο», «Στον ίλιγγο του Άλφρεντ Χίτσκοκ» , «Ο Νίκος Κούνδουρος σε άσπρο - μαύρο», «Μίκαελ Χάνεκε: Χειρουργώντας το κακό», «Κριστόφ Κισλόφσκι: Τα μονοπάτια της εσωτερικότητας» , «Ακίρα Κουροσάουα, ο Γιαπωνέζος Αυτοκράτορας», «Ο Κόζιντσεφ κινηματογραφεί Σαίξπηρ, Θερβάντες, Γκόγκολ» κ.α.

Επίσης, στη δραστηριότητα της περιλαμβάνονται αφιερώματα σε εθνικές κινηματογραφίες, σε θεματικές, ή κινηματογραφικά ρεύματα και τάσεις όπως τα: «Σπάνια τοπία του Ιαπωνικού Κινηματογράφου. Από την παράδοση στη νεωτερικότητα», «Μεξικάνικος κινηματογράφος: θρησκεία, οικογένεια και επανάσταση», «Στις Παρυφές του Ιταλικού Νεορεαλισμού», «Ιρανική Άνοιξη», «100 Χρόνια από τον Μεγάλο Πόλεμο»,  «Ο κόκκινος δράκος βρυχάται» κ.α. 
Ένα σημαντικό μέρος από τη συλλογή κινηματογραφικών ταινιών που περιλαμβάνονται στο αρχείο της Ταινιοθήκης Θεσσαλονίκης προέρχεται από τον μη κερδοσκοπικό οργανισμό STUDIO - παράλληλο κύκλωμα. Η συλλογή κινηματογραφικών ταινιών της Ταινιοθήκης Θεσσαλονίκης διαρκώς εμπλουτίζεται.

## Λειτουργία
Διοικητικά η Ταινιοθήκη Θεσσαλονίκης είναι ενταγμένη στο Μουσείο Κινηματογράφου - Ταινιοθήκη Θεσσαλονίκης και υπάγεται στο Φεστιβάλ Κινηματογράφου Θεσσαλονίκης. Το Μουσείο Κινηματογράφου - Ταινιοθήκη Θεσσαλονίκης ανήκει σαν μέλος στην Διεθνή Ομοσπονδία Ταινιοθηκών (FIAF).

Η Ταινιοθήκη Θεσσαλονίκης λειτουργεί κατά τη χειμερινή περίοδο, κάθε εβδομάδα, από Πέμπτη έως Κυριακή στην αίθουσα στην αίθουσα Σταύρος Τορνές (Αποθήκη 1, Λιμάνι). Τα πρώτα χρόνια της λειτουργίας της οι προβολές γινόταν στην αίθουσα Τάκης Κανελλόπουλος στην Αποθήκη Α, στο Λιμάνι της Θεσσαλονίκης. Σε εξαιρετικές περιπτώσεις προβολές γίνονται και στο συγκρότημα του Κινηματογράφου «Ολύμπιον».

## Παραπομπές


## Επίσημος ιστότοπος
*Μουσείο Κινηματογράφου - Ταινιοθήκη Θεσσαλονίκης

Κατηγορία:Κινηματογράφος στην Ελλάδα
Κατηγορία:Μουσεία κινηματογράφου
Κατηγορία:Ιστορία του κινηματογράφου
Κινηματογραφική Βιβλιοθήκη Θεσσαλονίκης

Η **Κινηματογραφική Βιβλιοθήκη Θεσσαλονίκης** ξεκίνησε επίσημα τη λειτουργία της το Μάρτιο του 2013. Η συλλογή της αριθμεί περίπου 13.000 τίτλους κινηματογραφικών βιβλίων και περιοδικών και είναι η μεγαλύτερη κινηματογραφική Βιβλιοθήκη της χώρας.

Διοικητικά είναι ενταγμένη στο Μουσείο Κινηματογράφου Θεσσαλονίκης.

## Υλικό
Η συλλογή της Βιβλιοθήκης περιλαμβάνει: 
*Το σύνολο της συλλογής (2000 περίπου κινηματογραφικά βιβλία και περιοδικά) του Μουσείου Κινηματογράφου Θεσσαλονίκης.
*Το σύνολο της συλλογής (6000 κινηματογραφικά βιβλία και περιοδικά) του οργανισμού STUDIO-παράλληλο κύκλωμα, το οποίο προέρχεται από δωρεές. Μεταξύ άλλων περιλαμβάνονται και η προσωπική κινηματογραφική βιβλιοθήκη του Παύλου Ζάννα και του κριτικού κινηματογράφου Αντώνη Μοσχοβάκη.
*Το υλικό και τις  εκδόσεις από τον ίδιο τον Οργανισμό του Φεστιβάλ Κινηματογράφου Θεσσαλονίκης  από τα χρόνια λειτουργίας του.

Στις συλλογές αυτές περιλαμβάνονται εκδόσεις για την ιστορία, τη θεωρία και την αισθητική του κινηματογράφου, βιβλία αναφοράς (όπως λεξικά και ετήσιοι οδηγοί), μονογραφίες σκηνοθετών, βιογραφίες ηθοποιών, εκδόσεις που εστιάζουν σε εθνικές κινηματογραφίες, κινηματογραφικά σενάρια.

Επίσης στη συλλογή της περιλαμβάνονται  και τα πιο σημαντικά ελληνικά ή ξένα κινηματογραφικά περιοδικά -ορισμένα εκ των οποίων στο σύνολο των τευχών τους-, όπως τα γαλλικά Cahiers du Cinema, το βρετανικό Sight and Sound, τα ελληνικά Kινηματογραφικός Αστήρ, Σύγχρονος Κινηματογράφος, Οθόνη, Κινηματογραφικά Τετράδια, Σινεμά κ.α.

Οι συλλογές της Κινηματογραφικής Βιβλιοθήκης Θεσσαλονίκης εμπλουτίζονται συνεχώς.

## Λειτουργία
Η Κινηματογραφική Βιβλιοθήκη Θεσσαλονίκης διοικητικά υπάγεται στο Φεστιβάλ Κινηματογράφου Θεσσαλονίκης (πολιτιστικός οργανισμός).

Λειτουργεί στο χώρο του Μουσείου Kινηματογράφου, στην Αποθήκη Α στο Λιμάνι.

Μέρος της συλλογής της Βιβλιοθήκης έχει ήδη ψηφιοποιηθεί, ενώ για το υπόλοιπο τμήμα της συλλογής η διαδικασία της ψηφιοποίησης βρίσκεται σε εξέλιξη.

Το ψηφιοποιημένο  αρχειακό υλικό  της βιβλιοθήκης διατίθεται και ψηφιακά μέσω της ηλεκτρονικής σελίδας http://www.myfestival.gr/

Να σημειωθεί ότι με τη χορηγία του Ιδρύματος Σταύρος Νιάρχος έγινε η ανακαίνιση του χώρου της Κινηματογραφικής Βιβλιοθήκης. Η διαμόρφωση των εσωτερικών της χώρων έγινε από τους βραβευμένους αρχιτέκτονες  Πρόδρομο Νικηφορίδη και Bernard Cuomo.

## Παραπομπές


## Εξωτερικοί σύνδεσμοι
* Κινηματογραφική Βιβλιοθήκη Θεσσαλονίκης

Κατηγορία:Κινηματογράφος στην Ελλάδα
Κατηγορία:Βιβλιοθήκες στη Θεσσαλονίκη
Αγησίδαμος ο Λοκρός

Ο **Αγησίδαμος** (*Ἀγησίδαμος*, 5ος αιώνας π.Χ.) ήταν ολυμπιονίκης της πυγμαχίας παίδων το 470 π.Χ. με καταγωγή από τη Λοκρίδα.

## Οι επίνικοι του Πινδάρου
Ο Πίνδαρος αφιέρωσε στον Αγησίδαμο δύο από τους επινίκιους του (*ι΄ και ια΄ Ολυμπιονίκης*). Πρόκειται για διαφορετικό Αγησίδαμο από αυτόν τον οποίο υπήρξε Νεμεονίκης (*α΄ και θ΄ Νεμεονίκη*ς).

## Πίνδαρος  ια΄ Ολυμπιονίκης

ΓΙΑ ΤΟΝ ΑΓΗΣΙΔΑΜΟ ΑΠΟ ΤΟΥΣ ΕΠΙΖΕΦΥΡΙΟΥΣ ΛΟΚΡΟΥΣ
**Πηγή:** *  Η Πύλη της Ελληνικής Γλώσσας




## Παραπομπές

## Εξωτερικοί Σύνδεσμοι
*   Ioannis Meursi Archontes athenienses siue..

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι Οπούντιοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Άγητος

Ο **Άγητος** (*Ἅγητος*) ήταν Σπαρτιάτης που έζησε τον 6ο αιώνα π.Χ. Ήταν γιος του Αλκείδου και φίλος του Αρίστωνα, του βασιλιά της Σπάρτης.

## Ιστορία
Ο Άγητος είναι γνωστός για την εξής ιστορία: Κατά τον Ηρόδοτο: Είχε παντρευτεί, μία από τις ωραιότερες γυναίκες του Άργους. Ο μύθος, λέει, ότι ως βρέφος ήταν δύσμορφη, αλλά η τροφός της την πήγαινε στο ιερό της Ελένης, για να την απαλλάξει από τη δυσμορφία, και μία γυναίκα την άγγιξε στο πρόσωπο και τη μετέτρεψε σε καλλονή. Ο Αρίστων, αγάπησε αυτή τη γυναίκα, και είπε κάποτε στον Άγητο, να του δώσει ό,τι θέλει από τα υπάρχοντα του, για να πάρει κι  αυτός κάτι από τα δικά του. Ο Άγητος δεν είχε καταλάβει την παγίδα. Έτσι, επέλεξε διάφορα βασιλικά αντικείμενα, αλλά ο Αρίστων, όταν ήρθε η σειρά του, επέλεξε αυτή τη γυναίκα, κι αφού είχε δώσει όρκο ο Άγητος, δεν μπορούσε τώρα να τον καταπατήσει.

Η γυναίκα αυτή, όμως, γέννησε μετά από λίγο τον Δημάρατο, αλλά υπήρξε αμφιβολία για το ποιος είναι ο πατέρας, και αυτό επηρέασε πολύ τη μετέπειτα πορεία του αγοριού.

## Παραπομπές


Κατηγορία:Αρχαίοι Σπαρτιάτες
Εθνική Ελλάδας U16 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U16 της Ελλάδας** είναι το συγκρότημα που αντιπροσωπεύει τη χώρα της Ελλάδας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως **Εθνική Ελλάδας Κορασίδων**. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης (*ΕΟΚ*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U16 (Division A):
:Ακολουθούν οι τελικές θέσεις κατάταξης της Εθνικής Ομάδας της Ελλάδας σε Ευρωπαϊκά Πρωταθλήματα U16 (Κορασίδων) επιπέδου Α: 


; Πορεία σε Ευρωπαϊκά Πρωταθλήματα U16 (Division B):
:Ακολουθούν οι τελικές θέσεις κατάταξης της Εθνικής Ομάδας της Ελλάδας σε Ευρωπαϊκά Πρωταθλήματα U16 (Κορασίδων) επιπέδου Β:


## Δείτε επίσης
* Εθνική Ελλάδας (καλαθοσφαίριση γυναικών)
* Εθνική Ελλάδας U20 (καλαθοσφαίριση γυναικών)
* Εθνική Ελλάδας U18 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Greece, ιστορικό ανά έτος στον επίσημο ιστότοπο των αρχείων της FIBA. 
* Ελληνική Ομοσπονδία Καλαθοσφαίρισης, επίσημος ιστότοπος. 
* Στατιστικά Εθνικής Κορασίδων , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
Λιγκ Καπ Ελλάδας πετοσφαίρισης ανδρών 2015-2016

Το **[[Λιγκ Καπ Ελλάδας πετοσφαίρισης ανδρών|Λιγκ Καπ]] βόλεϊ ανδρών για την περίοδο 2015-16** ήταν η πέμπτη διοργάνωση στην ιστορία του θεσμού και φέρει την ονομασία «Λιγκ Καπ Νίκος Σαμαράς» στη μνήμη του ομώνυμου πετοσφαιριστή. Διοργανώθηκε από την Ε.Σ.Α.Π. με τη συμμετοχή των έντεκα από τις δώδεκα ομάδες της Βόλεϊ Λιγκ 2015-16, καθώς η ομάδα του Α.Ο.Π. Κηφισιάς αποσύρθηκε από το θεσμό μία ημέρα πριν την έναρξή του. Κυπελλούχος αναδείχθηκε ο Ολυμπιακός Πειραιώς, για 3η φορά στην ιστορία του. Πολυτιμότερος Παίκτης (MVP) αναδείχθηκε ο Δημήτρης Σουλτανόπουλος.

## Α' φάση
Στην πρώτη φάση συγκροτήθηκε, μετά από κλήρωση, ένας όμιλος τεσσάρων ομάδων, που τελικά έγινε τριών, μετά την απόσυρση από τον θεσμό του Α.Ο.Π. Κηφισιάς και διεξήχθη στο Γυμναστήριο «Δημήτριος Τόφαλος» στην Πάτρα. Παράλληλα έγιναν και τρία νοκ άουτ παιχνίδια, στις έδρες των ομάδων που κληρώθηκαν ως γηπεδούχες. Όλοι οι αγώνες έγιναν το τριήμερο 9 με 11 Οκτωβρίου. Ο αγώνας μεταξύ Ηρακλή Θεσσαλονίκης και Γ.Σ. Λαμία, λόγω της εκκρεμότητας με την αδειοδότηση του Ηρακλή από την ΕΕΑ, διεξήχθη στις 16 Δεκεμβρίου.

### Όμιλος
Ο Φοίνικας Σύρου ανεξαρτήτως θέσεως είχε εξασφαλίσει τη συμμετοχή του στο Φάιναλ-4, που έγινε 19-20 Φεβρουαρίου 2016 στην Ερμούπολη, ως διοργανωτής.

**Βαθμολογία**

**Αγώνες


=== Νοκ άουτ ===

**Αγώνες**


== Β' φάση ==

=== Νοκ άουτ ===

**Αγώνες'''

## Τελική φάση Λιγκ Καπ «Νίκος Σαμαράς»
Η τελική φάση (Φάιναλ-4) επρόκειτο αρχικά να διεξαχθεί στην Ερμούπολη στις 30 και 31 Ιανουαρίου του 2016, αλλά λόγω της απεργίας της πανελλήνιας ναυτικής ομοσπονδίας και της αδυναμίας μετάβασης των ομάδων στη Σύρο, μετατέθηκε για το διήμερο 19 και 20 Φεβρουαρίου με τηλεοπτική κάλυψη από το συνδρομητικό κανάλι Novasports.

### Ημιτελικοί
Οι ημιτελικοί διεξήχθησαν στις 19 Φεβρουαρίου. Ο πρώτος ημιτελικός ξεκίνησε στις 17:00 ώρα Ελλάδος, ενώ ο δεύτερος στις 19:30.

### Τελικός
Ο τελικός διεξήχθη στις 20 Φεβρουαρίου στις 21:00 ώρα Ελλάδος. 

*MVP:  Δημήτρης Σουλτανόπουλος

## Παραπομπές


## Εξωτερικοί σύνδεσμοι - Πηγές
*   www.volleyleague.gr
* Τρεις τίτλοι Λιγκ Καπ «Νίκος Σαμαράς» Ολυμπιακός και Κοκκινάκης www.volleyleague.gr 



2015 2016
Λιγκ Καπ Ελλαδας Πετοσφαιρισης Ανδρων 2015 2016
Λιγκ Καπ Ελλαδας Πετοσφαιρισης Ανδρων 2015 2016
Γρηγόριος Αγιοπαυλίτης

Ο **Γρηγόριος Αγιοπαυλίτης** ήταν Έλληνας λόγιος και ιερομόναχος, που έζησε κατά τον 18ο αιώνα.  Ήταν ένας κληρικός, που έδρασε αναμορφωτικά για την αφύπνιση του Ελληνικού Έθνους, ενώ και το έργο του και η συγγραφική του εργασία, χρίζουν εκτίμησης και σεβασμού.

Στην υποδουλωμένη Ελλάδα, έδρασε πατριωτικά, γυρίζοντας σε πολλά μέρη. Ενώ στα τελευταία του έτη, και μετά τα Ορλωφικά, διέφυγε για τη Βενετία, όπου υπήρχε μία ελληνική παροικία. Ενώ βρισκόταν στη Βενετία, περί τα 1770, εξέδωσε, αφού το ανασύνταξε, το *Υμνολόγιον*, με την *«Παρακλητικήν Ακολουθίαν εις το Τίμιον Ζωοποιόν Σταυρόν»*, ενώ πρόσθεσε και το *«ΚΔ΄ Οίκους προς την νοητήν Σκάλαν»*, καθώς και πολλούς άλλους ύμνους και ευχές. Κατά τ'άλλα έγραψε ύμνους, ευχές και τροπάρια πρωτότυπα, αλλά δεν τα υπέγραφε ποτέ, και είναι δύσκολο να εξακριβωθεί τι έγραψε.

## Παραπομπές


Κατηγορία:Έλληνες κληρικοί
Κατηγορία:Έλληνες λόγιοι του 18ου αιώνα
Κατηγορία:Έλληνες συγγραφείς
Αριστόμαχος Β΄

Ο **Αριστόμαχος Β΄ ο Νεώτερος** (; – 223 π.Χ.) ήταν γιος του Αριστόμαχου Α΄ και διετέλεσε τύρρανος του Άργους την περίοδο 234 — 223 π.Χ. Ανέβηκε στην εξουσία μετά την δολοφονία του αδερφού του, Αριστίππου Β΄, οπότε και με την βοήθεια του μακεδονικού στρατού κατόρθωσε να απομακρύνει τον Άρατο, στρατηγό της Αχαϊκής Συμπολιτείας.

## Παραπομπές


Κατηγορία:Αρχαίοι Έλληνες τύραννοι
Κατηγορία:Αρχαίο Άργος
Σίνθγκουντ

Η **Σίνθγκουντ** (γερμανικά: *Sinhtgunt*) είναι μια μορφή στη Γερμανική μυθολογία που πιστοποιείται μόνο στο Παλαιό Άνω Γερμανικό Ξόρκι του Μέρζεμπουργκ, "θεραπεία αλόγου". Στο ξόρκι, η Σίνθγκουντ αναφέρεται ως η αδελφή της ανθρωπόμορφης ηλίου, της Σούννα ή Σολ (της οποίας το όνομα είναι παρηχητικό στο *Σίνθγκουντ*), και οι δύο αδελφές αναφέρονται ότι μαζί κάνουν γητείες για να θεραπεύσουν το άλογο του Φολ, ένα πρόσωπο που επίσης δεν πιστοποιείται αλλού. Οι δύο μετά ακολουθούνται από τις Φρίγκα και Φούλα, επίσης παρηχητικές και που αναφέρονται ως αδελφές.

Καθώς η Σίνθγκουντ δεν αναφέρεται πουθενά αλλού, η σπουδαιότητά της είναι άγνωστη κατά τα άλλα, αλλά υπάρχουν κάποιες επιστημονικές θεωρίες για το ρόλο της στη γερμανική μυθολογία με βάση προτεινόμενες ετυμολογίες, και τη δυνητική σημασία της τοποθέτησής της στο πλαίσιο του ξορκιού.

## Ετυμολογία
Η ετυμολογία της *Σίνθγκουντ* είναι ασαφής. Στο πρωτότυπο χειρόγραφο, η *Sinthgunt* γράφεται «Sin**ht**guntt» (η έμφαση προστέθηκε). Παραμένοντας σε αυτή την απόδοση έχει δώσει ερμηνείες, όπως "η νυχτοπερπατούσα". Ως αποτέλεσμα του ζευγαρώματος με τη Σούνα, της προσωποποιημένης ηλίου, αυτή η ετυμολογία έχει ερμηνευθεί ως αναφορά στο φεγγάρι. Ωστόσο, αυτή η ανάγνωση έχει αποδώσει προβλήματα. Το φεγγάρι στη γερμανική μυθολογία θεωρείται αρσενικό, παραδειγματικά στην προσωποποίηση του φεγγαριού στη Σκανδιναβική μυθολογία, τον Μάνι, μια ανδρική μορφή. Ερμηνείες από την τροποποιημένη "Sinthgunt» έχουν οδηγήσει σε αποδόσεις, όπως «αυτή που κινείται σε μάχη" ή "ουράνιο σώμα, αστέρι".

## Πλαισίωση
Οι μορφές Φούλα και Φρίγκα πιστοποιούνται από κοινού σε μεταγενέστερες Παλαιές Νορδικές πηγές (αν και όχι ως αδελφές), και θεωρίες έχουν προταθεί ότι η Φούλα μπορεί κάποια στιγμή να ήταν μια πτυχή της Γρίγκα. Ως εκ τούτου, η έννοια αυτή έχει ως αποτέλεσμα την θεωρία ότι μια παρόμοια κατάσταση μπορεί να υπήρξε μεταξύ των μορφών της Σίνθγκουντ και Σολ, στο ότι οι δύο μπορεί να έχουν θεωρηθεί ως πτυχές η μία της άλλης και όχι εντελώς χωριστές μορφές.

## Σημειώσεις


## Βιβλιογραφία

* Bostock, John Knight. King, Charles Kenneth. McLintock, D. R. (1976). *A Handbook on Old High German Literature*. Oxford University Press. ISBN 0-19-815392-9
* Orchard, Andy (1997). *Dictionary of Norse Myth and Legend*. Cassell. ISBN 0-304-34520-2
* Simek, Rudolf (2007) translated by Angela Hall. *Dictionary of Northern Mythology*. D.S. Brewer. ISBN 0-85991-513-1

Κατηγορία:Σκανδιναβική μυθολογία
Κάρολος Τσίζεκ

Ο **Κάρολος Τσίζεκ** (· 1922 -14 Δεκεμβρίου 2013) ήταν εικαστικός, γραφίστας, μεταφραστής, ποιητής και πεζογράφος, τσέχικης καταγωγής, που έζησε το μεγαλύτερο διάστημα της ζωής του στη Θεσσαλονίκη. Το 1987 πήρε την ελληνική υπηκοότητα. Από τις αρχές της δεκαετίας του εξήντα και για περισσότερα από 25 χρόνια δίδαξε στο τμήμα Ιταλικής Γλώσσας και Φιλολογίας του ΑΠΘ. Μιλούσε πολλές ξένες γλώσσες και μετέφρασε στα ελληνικά έργα Τσέχων ποιητών αλλά και Ιταλών ποιητών και πεζογράφων, δοκίμια κ.ά.

## Βιογραφικό
Ο Κάρολος Τσίζεκ γεννήθηκε το 1922, στην Μπρέσια της Ιταλίας, από Τσέχους γονείς. Ο πατέρας του, ο οποίος ήταν εξειδικευμένος τεχνίτης στη βιομηχανία κάλτσας, προσελήφθη από την εταιρία των αδερφών Μοδιάνο στη Θεσσαλονίκη, και έτσι το 1929 ο επτάχρονος τότε Κάρολος εγκαταστάθηκε μαζί με τους γονείς του στην πόλη. Εκεί τελείωσε το δημοτικό, στο ιταλικό σχολείο *Santorre di Santarosa*, και συνέχισε στο Ιταλικό Επιστημονικό Λύκειο *Umberto I* και στο Ιταλικό Ινστιτούτο (Istituto Italiano di Cultura). 

Σπούδασε, στο Αριστοτέλειο Πανεπιστήμιο Θεσσαλονίκης, Ιστορία–Αρχαιολογία (1941-1950) και Ιταλική Φιλολογία. Δίδαξε ιταλικά ενώ εργάστηκε και ως διερμηνέας και μεταφραστής. Ήταν πολύγλωσσος: μεταξύ άλλων (και εκτός από τα τσέχικα και τα ελληνικά) μιλούσε ιταλικά, ρώσικα και αγγλικά. Μετέφρασε στα ελληνικά τσέχικη ποίηση (Τζ. Βολκρ, Γ. Σκάτσελ, Π. Μπέζρουτς, κ.ά.) αλλά και ιταλική ποίηση και πεζά, δοκίμια κ.ά.

Από το 1945 μέχρι το 1948, ήταν συνεργάτης στο περιοδικό *Κοχλίας* ενώ από το 1958 και για 25 χρόνια ήταν συνεργάτης στο περιοδικό *[[Διαγώνιος (περιοδικό)|Διαγώνιος]]*. Στα δύο αυτά λογοτεχνικά περιοδικά δημοσίευσε πεζά, μεταφράσεις και κριτικές για το έργο εικαστικών από τη Θεσσαλονίκη. Επίσης είχε την καλλιτεχνική επιμέλεια του περιοδικού *Διαγώνιος*, καθώς σχεδίαζε τα εξώφυλλα του και ήταν υπεύθυνος για την εσωτερική του διακόσμηση, καθώς και των *εκδόσεων Διαγώνιος*. Με τη γραφιστική είχε αρχίσει να ασχολείται τη δεκαετία του πενήντα και για έργα του βραβεύτηκε επανειλημμένα ενώ στη ζωγραφική είχε εμφανιστεί για πρώτη φορά το 1944, όταν συμμετείχε σε μια ομαδική έκθεση στη Θεσσαλονίκη, μαζί με τον Γ. Σβορώνο, τον Ν. Γ. Πεντζίκη, τον Ν. Σαχίνη κ.α. Το ζωγραφικό του έργο βρίσκεται έπειτα από δική του δωρεά στο Μακεδονικό Μουσείο Σύγχρονης Τέχνης.

Το 1961 έγινε καθηγητής στο τμήμα Ιταλικής Γλώσσας και Φιλολογίας του ΑΠΘ όπου δίδαξε μέχρι το 1988. Το 2004 αναγορεύτηκε σε επίτιμο διδάκτορα του ΑΠΘ.

Ο Κάρολος Τσίζεκ τιμήθηκε από το ιταλικό κράτος με το *Μedaglia di Βenemerenza Culturale* (1960) και με το *[[Τάγμα της Αξίας της Ιταλικής Δημοκρατίας|Οrdine di Cavaliere al Merito]]* (2000). Πέθανε στις 14 Δεκεμβρίου του 2013.
## Παραπομπές


## Πηγές
* 

## Εξωτερικοί σύνδεσμοι
*Πίνακες του Κάρολου Τσίζεκ στο Κρατικό Μουσείο Σύγχρονης Τέχνης
* Πίνακες του Κάρολου Τσίζεκ στο Μακεδονικό Μουσείο Σύγχρονης Τέχνης (αρχείο)
*Κάρολος Τσίζεκ: Όταν η γεωμετρία βάζει σε τάξη τη συγκίνηση συνέντευξη στο *+DESIGN*, 2001

Κατηγορία:Τσέχοι ζωγράφοι
Κατηγορία:Τσέχοι ποιητές
Κατηγορία:Τσέχοι λογοτέχνες
Κατηγορία:Γραφίστες
Κατηγορία:Μεταφραστές
Κατηγορία:Έλληνες ζωγράφοι του 21ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Neo Geo Pocket

Το **Neo Geo Pocket** είναι μονόχρωμη φορητή κονσόλα βιντεοπαιχνιδιών η οποία κυκλοφόρησε μόνο στην Ιαπωνία από την SNK στα τέλη του 1998. Δεν είχε μεγάλη επιτυχία και αντικαταστάθηκε σύντομα από το Neo Geo Pocket Color το 1999. Μαζί με το Neo Geo Pocket Color, το Neo Geo Pocket έχει πωλήσει 2.000.000 μονάδες.

Το Neo Geo Pocket κυκλοφόρησε συνολικά 10 βιντεοπαιχνίδια. Μετά από το Neo Geo Pocket Color, όλα τα παιχνίδια, εκτός από το *King of Fighters R-1*, *Melon-chan's Growth Diary*, *Samurai Shodown* και το κανονικό *Neo Geo Cup 98* επανακυκλοφόρησαν στο Neo Geo Pocket Color σε χρώμα. Όλα τα παιχνίδια είχαν συμβατότητα με το Neo Geo Pocket Color.

## Βιντεοπαιχνίδια
• Baseball Stars 
• King of Fighters R-1 
• Melon-chan's Growth Diary 
• Master of Syougi 
• Neo Cherry Master 
• Neo Geo Cup 98 
• Neo Geo Cup 98 Plus 
• Pocket Tennis 
• Puzzle Link 
• Samurai Shodown

## Παραπομπές


Κατηγορία:Neo Geo Pocket
Κατηγορία:Κονσόλες βιντεοπαιχνιδιών πέμπτης γενιάς
Κατηγορία:Φορητές κονσόλες βιντεοπαιχνιδιών
Κατηγορία:Μονόχρωμες κονσόλες βιντεοπαιχνιδιών
Ανδρέας - Αναγνώστης Κουντουριώτης

Ο **Ανδρέας** ή **Αναγνώστης Κουντουριώτης** (; - 31 Δεκεμβρίου 1801) ήταν Έλληνας έμπορος και πλοιοκτήτης από την Ύδρα. Τέκνα του ήταν ο πρωθυπουργός της Ελλάδας Γεώργιος Κουντουριώτης και ο γερουσιαστής και σημαντικός οικονομικός παράγοντας Λάζαρος Κουντουριώτης. Αν και οι περισσότερες πηγές τον αναφέρουν ως Ανδρέα, σύμφωνα με άλλη εκδοχή ονομαζόταν Αναγνώστης.

## Βιογραφία
Γεννήθηκε στην Ύδρα κατά το πρώτο μισό του 18ου αιώνα και ήταν γιος του Χατζη-Γιώργου Ζέρβα, ο οποίος λόγω της παραμονής του στα Κούντουρα της Δυτικής Αττικής ή λόγω της χρήσης της τοπικής κουντουριώτικης ενδυμασίας, έλαβε το επίθετο Κουντουριώτης.  

Ο Ανδρέας Κουντουριώτης ασχολήθηκε με το εμπόριο και τη ναυτιλία καταφέρνοντας να αποκτήσει σημαντικό πλούτο αλλά και επιρροή, που αύξησε μέσω του γάμου του με την κόρη του εύπορου και ευυπόληπτου Υδραίου πλοιοκτήτη Λάζαρου Κοκκίνη, Μαρία. Από το γάμο του με τη Μαρία Κοκκίνη απέκτησε έξι παιδιά: τον Λάζαρο, την Σκεύω Τζάνη, την Ελένη Δρίτσα, την Αικατερίνη Βώκου, την Φλωρού Ορλάνδου, σύζυγο Ιωάννη Ορλάνδου, και τον Γεώργιο. Σύμφωνα με άλλη εκδοχή, είχε αποκτήσει άλλες δύο κόρες: μια που ονομαζόταν επίσης Σκεύω και άλλη μια με το όνομα Κονδύλω. Το 1783 εγκαταστάθηκε για εμπορικούς λόγους στη Γένοβα και μετά από μερικά χρόνια επέστρεψε στη γενέτειρά του, έχοντας επιτύχει να αυξήσει σημαντικά την περιουσία της οικογένειάς του. 

Δολοφονήθηκε τη νύχτα της 31ης Δεκεμβρίου του 1801 μέσα στην οικία του από τους Ατέση και Νικολοδήμο, κατά τη διάρκεια των προετοιμασιών για το γάμο του μεγαλύτερου γιου του Λάζαρου με την Σταματία Ευαγγελίδη.

## Παραπομπές


## Πηγές
* 

Ανδρεας Αναγνωστης
Κατηγορία:Έλληνες επιχειρηματίες
Μαριάνα Τόρρες

Η **Μαριάνα Τόρρες** (*Mariana Torres*) ισπανική προφορά ΔΦΑ: [maˈɾjana ˈtores], γεννημένη στις 5 Δεκεμβρίου 1985 στο Λεόν, Γκουαναχουάτο, Μεξικό, είναι μεξικανή ηθοποιός, γνωστή για τις τηλενουβέλες. Είναι κόρη του Χόρχε Τόρρες και έχει 4 αδέρφια.

Έκανε το ντεμπούτο της ως ηθοποιός το 2001 στην πατρίδα της Μεξικό, εργάζοντας στις σειρές της TV Azteca, και απέκτησε τον πρώτο πρωταγωνιστικό ρόλο στην τηλενουβέλα Belinda το 2004.

Έχει εργαστεί στο Μαϊάμι όπου έχει συμμετάσχει σε τρεις τηλενουβέλες που παρήχθησαν εκεί.

## Φιλμογραφία
*Asi en el barrio como en el cielo (2015) -  Jacky López - TV Azteca
*Huérfanas (2011) - Maria Del Pilar Joaquin "Maripili" - TV Azteca**
*Sacrificio de Mujer (2010) - Milagros Exposito / Dolores Vilarte - [[Venevision]]
*Vuélveme A Querer (2009) - Mariana Montesinos - [[TV Azteca]]
*Decisiones Extremas (2008) - Valentina (3 episode) - [[Telemundo]]
*Pecados Ajenos (2007) - Denisse Torres - [[Telemundo]]**
*Acorralada (2007) - Gabriela "Gaby" Soriano - Venevision**
*Olvidarte Jamás (2005/2006) - Carolina Montero - [[Venevision]]**
*Belinda (2004) - Belinda Arismendi - TV Azteca**
*Dos chicos de cuidado en la ciudad (2003/2004) - Paty - [[TV Azteca]]**
*Por tí (2002) - Marisol - TV Azteca**
*Como En El Cine (2001/2002) - Gloria - [[TV Azteca]]**
*Disney Club - Ως η ίδια - TV Azteca**

==Ταινίες==
*Las Vecinas

==Η ίδια==
*Con sello de mujer (2004/2005)**

## Εξωτερικοί σύνδεσμοι
* Η Μαριάνα Τόρρες στο IMDb
* Βιογραφία της Μαριάνα Τόρρες στο tvnotas 
* Βιογραφία της Μαριάνα Τόρρες στο msnoticias 
* Ειδήσεις για την Μαριάνα Τόρρες στο informador 
*  Βιογραφία της Μαριάνα στο Unión Guanajuato 
* Ειδήσεις για Μαριάνα Τόρρες στο informador  
* Φωτογραφίες της Μαριάνα Τόρρες στο starmedia 
* Φωτογραφίες της Μαριάνα Τόρρες στο GQ Mexico 

 

Κατηγορία:Μεξικανές ηθοποιοί τηλεόρασης